Document ID: /roh_data/filtered/fineweb-2-filterrobots_roh.jsonl.gz/27429

Tge fiss ina vita senza utopias? La pli famusa da l'umanitad vegn ad esser la tur da Babilon. Ma er il Grischun ha gì adina puspè ideas utopicas, ultimamain la Porta Alpina, la Femme de Vals u il Parc Adula. «Cuntrasts» è ì a la tschertga dad utopias grischunas – projects gigantics mai realisads. Il 1905 è naschida l'idea dad ina via navigabla tras las Alps. In auter project plain fantasia era quel da metter ina gronda part da l'Engiadina sut aua per far energia electrica. Ed in inschigner vuleva far concurrenza a las Viafiers da la Jungfrau ed ir cun ses tren anc pli ensi, sin il Piz Bernina. En la Val d'Avras vulevan investurs da Genevra construir ina citad da retorta cun 10'000 letgs. Il film «Utopias grischunas» da Ruedi Bruderer mussa, co che questas ideas èn naschidas e pertge ch'ellas èn restadas utopicas.